kacie s liekmi na tlak.
Dobry den, 
potrebujem poradit ohladom problemu mojho otca. Berie3 lieky na tlak, konkretne Concor, Lusopress a Perinodocombi. K tomu este berie aj liek na nervy,konkretne Brintalex. Tlak mu vsak dost skace a nie je stabilny. Ma aj 200/124. Postupne potom klesne na 150/80. Meria si tlak aj 10 krat.
Dobrý deň,
Ďakujeme za vašu otázku. Medzi liekom Brintellix a liekmi, ktoré váš otec užíva na zníženie krvného tlaku (Concor, Perindocombi, Lusopress) nedochádza k žiadnym vzájomným interakciám, čo znamená, že neovplyvňuje ich účinok.
Tlak sa odporúča merať pravidelne, ideálne vždy v rovnakom čase, najlepšie ráno. Neodporúča sa ho merať niekoľkokrát denne, pretože to môže priniesť skresľujúce výsledky. Na meranie v domácom prostredí je vhodné používať ramenný manžetový tlakomer, ktorý má spoľahlivejšie výsledky ako napríklad zápästný. Meranie tlaku má prebiehať v sede, v pokoji a ruku, na ktorej sa vykonáva meranie, je potrebné uložiť voľne na podložku. Meranie tlaku sa odporúča opakovať 2-3x po sebe s približne 2 minútovým časovým odstupom a namerané hodnoty spriemerovať.
Ak aj napriek nastavenej liečbe má krvný tlak vysoké hodnoty alebo je kolísavý, je potrebné sa obrátiť na lekára, ktorý určí ďalší postup.
Prajem pekný zvyšok dňa.
S pozdravom
Mgr. Tamara Jakúbeková